Rikunarita-ORG/Wikinium huggingface dataset:
# तान्गूत भाषा

तान्गूत भाषा में लिखे बौद्ध सूत्र
**तान्गूत भाषा** (Tangut) या **शी शिया भाषा** ( 西夏) एक प्राचीन उत्तरपूर्वी तिब्बती-बर्मी भाषा थी जो कभी पश्चिमी शिया साम्राज्य के तान्गूत लोगों द्वारा बोली जाती थी। इसे कभी-कभी तिब्बती-बर्मी भाषा-परिवार की चिआंगी उपशाखा (Qiangic) में वर्गीकृत किया जाता है। तान्गूत का तिब्बती भाषा और बर्मी भाषा से दूर का सम्बन्ध है। मंगोल सम्राज चंगेज़ ख़ान ने पश्चिमी शिया साम्राज्य को १२२६ में हमले के बाद नष्ट कर दिया और तान्गूत लोग और उनकी भाषा धीरे-धीरे लुप्त हो गए। तान्गूत लोग बौद्ध थे और बहुत से बौद्ध ग्रंथों का तान्गूत भाषा में अनुवाद लिया गया। जब तक तान्गूत भाषा अस्तित्व में रही यह इस क्षेत्र की एक साहित्य-सम्पूर्ण मुख्य भाषा थी। इसमें ६,००० से अधिक पुस्तकें, पांडुलिपियाँ और शिलालेख मिलें हैं, जिनमें से लगभग आधी धर्म-सम्बन्धी हैं। तान्गूत भाषा का आख़री लिखित नमूना सन् १५०२ से मिलता है और यह एक बौद्ध धारणी (धर्म-वाक्य) है।

## लिपि

लिपि के नज़रिए से जहाँ तिब्बती और बर्मी लिपियाँ भारत की ब्राह्मी लिपि की वंशज हैं वहाँ तान्गूत लिपि चीनी भावचित्रों पर आधारित थी (हालांकि चीनी लिपि से अलग थी)।

## इन्हें भी देखें

* तान्गूत लोग
* पश्चिमी शिया
* तिब्बती-बर्मी भाषाएँ

## सन्दर्भ
# आईएसओ 9660

**आईएसओ 9660** फाइल सिस्टम ऑप्टिकल डिस्क मीडिया के लिए बनाया गया है। इस फाइल सिस्टम को अंतरराष्ट्रीय तकनीकी मानक(international technical standard) माना जाता है । क्योंकि इसका अंतर्राष्ट्रीयकरण संगठन(International Organization for Standardization) (आईएसओ) द्वारा प्रकाशित किया गया। इस कोई भी व्यक्ति खरीद सकता है ऐसा अधिकार दिया हुआ है। इसको कई ऑपरेटिंग सिस्टम के लिये लिखा गया है।
# जेसन

जेसन|  |
| संचिकानाम विस्तार | `.json` |
| इंटरनेट मीडिया प्रकार | `application/json` |
| प्रकार कोड |
पाठ |
| युनीफ‘ओर्म प्रकार आइडेन्टिफायर |
public.json |
| फॉर्मैट का प्रकार |
डाटा विनियम |
| से विस्तृत |
जावास्क्रिप्ट |
| मानक |
आरएफ़सी 7159, ईसीएमए-404 |
| जालस्थल | json.org |

**जेसन** या **जावास्क्रिप्ट ऑब्जेक्ट नोटेशन** (अंग्रेज़ी: JavaScript Object Notation / JSON) (उच्चारण: /ˈdʒeɪsən/ जे-सन) एक तरह का मुक्त फाइल प्रारूप या फ़ारमैट है, जो मानव के पढ़ने लायक पाठ को भेजने और प्राप्त करने के लिए उपयोग किया जाता है। इसे छोटे रूप में *जेसन* पढ़ा जाता है। यह अपना सारा डाटा एरे के रूप में रखता है। यह एक बहुत ही आम डाटा प्रारूप है, जो ब्राउज़र या सर्वर द्वारा भेजा या लिया जाता है। इसके उपयोग के साथ ही एक्सएमएल का उपयोग भी एजेक्स में कम होने लगा है।

## इतिहास

जेसन की जरूरत तब महसूस हुई जब लोगों को सर्वर से ब्राउज़र में उसी समय जानकारी का आदान प्रदान करना होता था। ऐसा केवल पहले कुछ प्लगइन के द्वारा ही हो सकता था, जिसमें फ्लैश और जावा एप्लेट आते हैं। कई लोग इस तरह के प्लगइन का उपयोग नहीं करते थे, लेकिन बिना प्लगइन के ऐसी सुविधा नहीं मिलती थी और इसी से इसकी जरूरत महसूस होने लगी।

डगलस क्रोकफोर्ड ने पहले जेसन फ़ारमैट को बनाया और उसका प्रचार किया। इसकी शुरुआत स्टेट सॉफ्टवेयर में हुई थी, जिसका वास्तविक नाम वेल नेटवर्क इंक था। इस कंपनी की स्थापना मार्च 2001 में क्रोकफोर्ड के साथ साथ रैंडी फार्मर, ग्रेग मेकडोनाल्ड, चिप मॉर्निंगस्टार, रोबर्ट नपिल्टोनिया और डोमिनिक जायनिस ने साथ में किया था। इसे टेस्ला वेंचर ने अक्टूबर 2011 में $1.8 मिलियन डॉलर की रकम दान की थी।

## डाटा प्रकार और उदाहरण

### उदाहरण

नीचे दी गई जानकारी किसी व्यक्ति के बारे में जानकारी है, जिसे जेसन के प्रारूप में दिखाया गया है।

```
{
 "firstName": "John",
 "lastName": "Smith",
 "isAlive": true,
 "age": 25,
 "address": {
 "streetAddress": "21 2nd Street",
 "city": "New York",
 "state": "NY",
 "postalCode": "10021-3100"
 },
 "phoneNumbers": [
 {
 "type": "home",
 "number": "212 555-1234"
 },
 {
 "type": "office",
 "number": "646 555-4567"
 },
 {
 "type": "mobile",
 "number": "123 456-7890"
 }
 ],
 "children": [],
 "spouse": null
}

```

## मीडिया प्रकार

इसका आधिकारिक मीडिया प्रकार "`application/json`" है, जिसे कई आधुनिक उपयोग वाली जगहों में अपनाया जा चुका है। हालांकि इसका पहले अनाधिकारिक रूप से "`text/json`" या सामग्री प्रकार के रूप में "`text/javascript`" का उपयोग किया जा रहा था। लेकिन आधिकारिक प्रकार मिलने के बाद भी यह कई सेवा प्रदाताओं, ब्राउज़र, सर्वर, वेब एप और अन्य तरह के एपीआई आदि में भी उपयोग होता आ रहा है। इसके कुछ उल्लेखनीय उदाहरण में गूगल सर्च, याहू, फ्लिकआर, फेसबूक, लिफ्ट फ्रेमवर्क, डोजो टूलकिट 0.4 आदि हैं।

## सन्दर्भ

## बाहरी कड़ियाँ

* औपचारिक जालस्थल
* "ECMA-404 JSON Data Interchange Format" (PDF). ECMA Int'l.
* जेसन डाटा इंटरफेस फॉर्मेट एसटीडी 90
# स्वनिमिक लिपि

**स्वनिमिक लिपि** (phonemic orthography) उस लिपि को कहते हैं जिसमें एक लिपिचिह्न (grapheme) एक निश्चित स्वनिम phoneme को निरूपित करता है। ब्राह्मी लिपि से व्युत्पन्न देवनागरी आदि लिपियाँ बहुत हद तक स्वनिमिक कही जा सकतीं हैं।
# उच्चारण-वर्तनी

किसी शब्द की **उच्चारण-वर्तनी** (अंग्रेज़ी: pronunciation spelling) उसकी मानक वर्तनी से भिन्न होती है और यह उस शब्द के उच्चारण को ही दर्शाने के लिए बनायी गयी होती है। इसकी आवश्यकता प्रायः उन्हीं भाषाओं में पड़ती है जिनमें लिपि और भाषा में एकैक-संबंध नहीं होता (यानी जैसा लिखा जाता है वैसा बोला जाना और जैसा बोला जाता है वैसा लिखा जाना- **नहीं** पाया जाता)। उच्चारण-वर्तनी में भाषा के सामान्य वर्तनी नियमों का पालन किया जाता है। इनमें से अधिकांश एकबारगी प्रयोग के लिए गढ़ी गयी होती हैं, लेकिन कुछ उच्चारण-वर्तनियाँ मानक भी बन गयी हैं। जैसे- gonna का प्रयोग going to के उच्चारण को दर्शाने के लिए रूढ़ हो चुका है। यथा- *I'm gonna catch you.*

## उपयोग

उच्चारण वर्तनी का प्रयोग अनौपचारिक रूप से किया जाता है, तथा यह उन शब्दों जिनका उच्चारण अनियमित है, या जिनकी वर्तनी-मात्र से उच्चारण का अंदाज़ लगाना कठिन है के उच्चारण को दर्शाने के लिए इस्तेमाल की जाती है।

## बाहरी कड़ियाँ

* Vivian Cook's page of common eye dialect
# स्लावी भाषाएँ

देश जिनमें एक पूर्वी स्लावी भाषा राष्ट्रभाषा है  देश जिनमें एक पश्चिमी स्लावी भाषा राष्ट्रभाषा है  देश जिनमें एक दक्षिणी स्लावी भाषा राष्ट्रभाषा है
**स्लावी भाषाएँ** या **स्लावोनी भाषाएँ** हिन्द-यूरोपीय भाषा परिवार की एक उपशाखा है जो पूर्वी यूरोप, बाल्कन क्षेत्र और उत्तरी एशिया के साइबेरिया क्षेत्र में बोली जाती हैं। स्लावी भाषाएँ बोलने वाली मूल जातियों को स्लाव लोग कहा जाता है।

## शाखाएँ

आमतौर पर भाषावैज्ञानिक स्लावी भाषाओँ को तीन उपपरिवारों में विभाजित करते हैं -

* **पूर्वी स्लावी भाषाएँ** - जिसमें रूसी भाषा, यूक्रेनी भाषा और बेलारसियन भाषा शामिल हैं
* **पश्चिमी स्लावी भाषाएँ** - जिसमें पोलिश भाषा, चेक भाषा और स्लोवाक भाषा शामिल हैं
* **दक्षिणी स्लावी भाषाएँ** - जिसमें बुल्गारियाई भाषा, मेसिडोनियन भाषा, सर्बी क्रोएशियन भाषा और स्लोवेनियाई भाषा शामिल हैं

## इन्हें भी देखें

* स्लाव लोग
* अंतरस्लाव भाषा
* पुराने चर्च स्लाव भाषा

## सन्दर्भ
# चॅक भाषा

**चॅक** एक पश्चिम स्लोवियाई भाषा है, यह चेक गणराज्य में बहुमत भाषा और चेक द्वारा बोली जाने वाली विश्वव्यापी भाषा है। चॅक भाषा यूरोपीय संघ में 23 आधिकारिक भाषाओं में से एक है।

| चेक भाषा |
| --- |
| čeština, český jazyk |
| बोली जाती है | चेक गणराज्य, स्लोवाकिया, आस्ट्रिया एवं जर्मनी |
| कुल बोलने वाले | १,०६,००,००० (२०१५) |
| भाषा परिवार | भारोपीय
* बाल्टो स्लाविक
	+ स्लावी भाषाएँ
		- पश्चिमी स्लाविक
			* चेक-स्लाविक
				+ चेक भाषा
 |
| लेखन प्रणाली | लैटिन |
| आधिकारिक स्तर |
| आधिकारिक भाषा घोषित | चेक गणराज्य |
| अल्पसंख्यक भाषा स्थिति | स्लोवाकिया, आस्ट्रिया, पोलैंड एवं क्रोएशिया |
| नियामक | Institute of the Czech Language |
| भाषा कूट |
| ISO 639-1 | cs |
| ISO 639-2 | cze (B)  | ces (T) |
| ISO 639-3 | ces |
|

चॅक पश्चिमी स्लावोनिक समुदाय की हैं और एक दूसरे से अत्यंत मिलती जुलती हैं। चॆक भाषा बोहीमिया और मोराविया प्रांतों में और स्लोवाक भाषा स्लोवाकिया नामक प्रांत में बोली जाती है।

## चेक साहित्य

## बाहरी कड़ियाँ

* **चेक-हिन्दी कोश** (केन्द्रीय हिन्दी निदेशालय)
* Ústav pro jazyk český – Czech Language Institute, the regulatory body for the Czech language (चेक)
* Reference Grammar of Czech, written by Laura Janda and Charles Townsend
* Czech National Corpus
* Czech Monolingual Online Dictionary
* Czech Translation Dictionaries (Lexilogos)
* Czech Swadesh list of basic vocabulary words (from Wiktionary's Swadesh-list appendix)
* USA Foreign Service Institute (FSI) Czech basic course
* English Czech dictionary online, Czech English dictionary online
# कोष्ठक

उपर से नीचे की तरफ --> बड़ा कोष्टक, मझोला कोष्टक, छोटा कोष्टक, कोणीय कोष्टक और असमता चिह्न (लाल रंग में)
**कोष्ठक** का उपयोग मुख्यतः वाक्यों में शब्दों के मध्य किया जाता है। **कोष्टक** (Brackets) वे चिह्न हैं जो प्रायः जोड़े में प्रयुक्त होते हैं और दूसरे चीजों से अलग करने के लिये प्रयुक्त होते हैं। इनका प्रयोग गणित में, प्रोग्रामन भाषाओं में, मार्कअप भाषाओं (जैसे एचटीएमएल में असमता चिह्न का प्रयोग) में होता है।

## प्रकार

कोष्ठक तीन (3) प्रकार के होते हैं -

1. लघु कोष्ठक

2. मध्यम कोष्ठक

3. दीर्घ कोष्ठक

जब प्रश्नों को हल किया जाता है, तब कोष्ठकों को इसी क्रम में खोला जाता है। सबसे पहले लघु, फिर मध्यम और अंत में दीर्घ कोष्ठक खोला जाता है।

### लघु कोष्ठक

इसे "( )" चिन्ह से प्रदर्शित करते हैं।

### मध्यम कोष्ठक

इसे "{ }" चिन्ह से प्रदर्शित करते हैं।

### दीर्घ कोष्ठक

इसे "[ ]" चिन्ह से प्रदर्शित करते हैं।

## सन्दर्भ

## बाहरी कड़ियाँ
# हूनान

चीन में हूनान प्रांत (लाल रंग में)
**हूनान** (湖南, Hunan) जनवादी गणराज्य चीन के दक्षिण-मध्य भाग में स्थित एक प्रांत है। हूनान का अर्थ 'झील से दक्षिण' होता है, जो इस प्रांत की दोंगतिंग झील से दक्षिण की स्थिति पर पड़ा है। हूनान की राजधानी चांगशा (长沙, Changsha) शहर है। क्योंकि शिआंग नदी इस प्रान्त की एक प्रमुख नदी है इसलिए इस प्रान्त को चीनी भावचित्रों में संक्षिप्त रूप से 'शिआंग' ( 湘, Xiang) लिखा जाता है। यह प्राचीनकाल में शक्तिशाली चू राज्य का हिस्सा था। हूनान का क्षेत्रफल २,११,८०० वर्ग किमी है, यानि भारत के जम्मू व कश्मीर राज्य से ज़रा कम। सन् २०१० की जनगणना में इसकी आबादी ६,५६,८३,७२२ थी, यानि भारत के झारखंड राज्य से ज़रा कम।

हूनान का मौसम गरम और नम माना जाता है। सर्दियों में बर्फ़ कभी-कभार ही पड़ती है। मौसम के गर्म और नम रहने के कारण खाना जल्दी ख़राब हो जाता है, इसलिए हुनानी खाना अपने मिर्च-मसालों के लिए प्रसिद्ध है जो इसे अधिक देर तक सुरक्षित रखते हैं। प्रान्त में हान चीनी लोग बहुसंख्य हैं, हालांकि यहाँ मियाओ, तुजिया, दोंग, याओ, बइ, हुई, झुआंग और अन्य जातियों के समुदाय भी रहते हैं। जनवादी गणतंत्र चीन के संस्थापक माओ ज़ेदोंग का जन्मस्थान, शाओशान शहर, भी हूनान प्रान्त में स्थित है।

## हूनान के कुछ नज़ारे

* वुलिंगयुआन के पत्थरीले स्तंभ
* चांगशा की युएलू अकादेमी का तालाब
* फ़ंगहुआंग शहर
* शिआंगतान में लिआनशिआंग पुल

## इन्हें भी देखें

* चांगशा
* दोंगतिंग झील
* चू राज्य (प्राचीन चीन)
* शिआंग नदी

## सन्दर्भ
# कैंडिला

फ़ोटोप्टिक (कल) और स्कोप्टिक (हरा) ल्यूमिनॊसिटि फ़ंक्शन। फ़ोटोप्टिक में CIE 1931 मानक (ठोस), Judd-Vos 1978 सूधारा डाटा (डैश्ड) और शार्प, स्टॊक्मैन, जाग्ला & जाग्ले 2005 डाटा (डॊटेड). क्षैतिज अक्ष पर तरंग्दैghर्घ्य है nm में।

**कैंडिला** (IPA: /kanˈdɛlə/, /-ˈdiːlə/, प्रतीक : **cd**) दीप्त तीव्रता SI इकाई है। यह एक मूल इकाई भी है।

 WIKINIUM\_MATH\_PH\_0
या:

 WIKINIUM\_MATH\_PH\_2
## SI गुणक

SI गुणकः कैंडिला (cd)| उपगुणक |  | गुणक |
| --- | --- | --- |
| मान | चिह्न | नाम |  | मान | चिह्न | नाम |
| 10–1 cd | dcd | डेसिकैंडिला |  | 101 cd | dacd | डेककैंडिला |
| 10–2 cd | ccd | सेंटिकैंडिला | 102 cd | hcd | हेक्टोकैंडिला |
| 10–3 cd | mcd | मिल्लिकैंडिला | 103 cd | kcd | किलोकैंडिला |
| 10–6 cd | µcd | मइक्रोकैंडिला | 106 cd | Mcd | मेगकैंडिला |
| 10–9 cd | ncd | नॅनोकैंडिला | 109 cd | Gcd | गिगाकैंडिला |
| 10–12 cd | pcd | पीकोकैंडिला | 1012 cd | Tcd | टेरकैंडिला |
| 10–15 cd | fcd | फ़ेम्टोकैंडिला | 1015 cd | Pcd | पेटकैंडिला |
| 10–18 cd | acd | एट्टोकैंडिला | 1018 cd | Ecd | एक्सकैंडिला |
| 10–21 cd | zcd | ज़ेप्टोकैंडिला | 1021 cd | Zcd | ज़ेट्टकैंडिला |
| 10–24 cd | ycd | योक्टोकैंडिला | 1024 cd | Ycd | योट्टकैंडिला |
|  |

## केण्डिला ( Candela )

## केण्डिला क्या होता है?

यह ज्योति अथवा प्रकाश की तीव्रता का इकाई होता है। इसको संक्षेप में **(cd)** से प्रदर्शित करते हैं

## केण्डिला की परिभाषा

> **एक केण्डिला उस प्रकाश स्रोत की किसी दी हुई दिशा में ज्योति तीव्रता है, जो (५५५० Å/५५५ nm) तरंगदैर्घ्य का एकवर्णीय प्रकाश उत्सर्जित करता है तथा जिसका उस दिशा में एकांक घन कोण में उत्सर्जित विकिरण फ्लक्स वाट १/६८३ वाट प्रति स्टेरेडियन है अर्थात जिसकी ज्योति तीव्रता १ ल्यूमेन /स्टेरेडियन है।**
>
>

अब कहीं कहीं  केण्डिला की मानक परिभाषा भी पूछ ली जाती है, उसे भी नीचे समझ सकते हैं;

## केण्डिला की मानक परिभाषा

> **एक केण्डिला किसी कृष्णिका के पृष्ठ के १/६००००० मीटर² क्षेत्रफल की, पृष्ठ के लंबवत दिशा में ज्योति तीव्रता है, जबकि कृष्णिका का ताप प्लैटिनम के गलनांक ताप के बराबर हो तथा कृष्णिका पर दाब १,०१,३२५  न्यूटन/मीटर² हो। यही केण्डिला कि मानक परिभाषा है**
>
>

          **1केण्डिला** = **१ ल्यूमेन /१ स्टेरेडियन**

## सन्दर्भ

## बाहरी कड़ियाँ

* Candela: The SI Unit of Luminous Intensity
* "The Unit of Luminous Intensity: Candela (cd)". मूल से से 28 अगस्त 2008 को पुरालेखित।. अभिगमन तिथि: 2008-02-08.
# उत्प्रवास

1970 के दशक में बहुत लोग पूर्व जर्मनी छोड़कर पश्चिम में बस जाना चाहते थे और उन्हें ज़बरदस्ती रोकने के लिए पूर्व जर्मन सरकार ने बर्लिन की दीवार का निर्माण करा
दक्षिण अमेरिका को बढ़ावा देने वाला जापानी सरकार का पोस्टर
**उत्प्रवास** (Emigration) किसी व्यक्ति द्वारा उस भौगोलिक इकाई को छोड़ देने को कहते हैं जिसका वह मूल निवासी होता है। वर्तमानकाल में उत्प्रवासी अपने देश को छोड़ देता है और किसी अन्य देश में जाकर बस जाता है। इसके विपरीत अप्रवास (Immigration) होता है, जिसमें व्यक्ति कहीं और से आकर किसी स्थान पर बस जाता है। यदि कोई नाइजीरिया छोड़कर ब्रिटेन चला जाए और वहाँ का नागरिक बन जाए, तो वह नाइजीरिया का उत्प्रवासी और ब्रिटेन का अप्रवासी कहलाएगा।

## इन्हें भी देखें

* अप्रवास
* नागरिकता
* पासपोर्ट (पारपत्र)
* वीजा

## सन्दर्भ
# मंगोलों का गुप्त इतिहास

सन् १९०८ में चीनी भावचित्र लिपि में लिखी मंगोल भाषा में 'मंगोलों का गुप्त इतिहास' की एक प्रति
**मंगोलों का गुप्त इतिहास** (प्राचीन मंगोल: , मोंगग़्योल निग़ुचा तोबचियान; अंग्रेज़ी: Secret History of the Mongols) मंगोल भाषा की सबसे पुरानी साहित्य कृति है जो आधुनिक काल तक उपलब्ध है। चंगेज़ ख़ान की सन् १२२७ में हुई मृत्यु के बाद यह किसी अज्ञात लेखक द्वारा मंगोल शाही परिवार के लिए लिखी गई थी। माना जाता है कि इसे सबसे पहले प्राचीन मंगोल लिपि में लिखा गया था हालाँकि वर्तमान तक बची हुई इसकी प्रतियाँ सभी चीनी भावचित्रों में या उस से लिप्यान्तरण करके बनी हैं। यह चीनी लिपि में आधारित प्रतियाँ १४वीं शताब्दी में मिंग राजवंश द्वारा 'युआन राजवंश का गुप्त इतिहास' के नाम से मंगोल लिपि से लिप्यान्तरण करके बनवाई गई थी।

'गुप्त इतिहास' चंगेज़ ख़ान के जीवन का सबसे अहम मंगोल-कृत बखान माना जाता है। भाषाविज्ञान के नज़रिए से यह पुरानी मंगोल भाषा पर अध्ययन करने का एक अच्छा स्रोत भी है।

## मंगोलों का गुप्त इतिहास सम्पादन

## इन्हें भी देखें

* चंगेज़ ख़ान
* मंगोल साम्राज्य
* मंगोल लिपि
* मंगोल भाषा

## सन्दर्भ
# उद्भृति

कम्बोज की एक उद्भृति
**उद्भृति** या **उच्चावच** (relief) एक प्रकार की मूर्तिकला है। इसमें तराशी हुई वस्तुएँ उस ठोस सामग्री के विस्तार से जुड़ी रहती हैं जिस पर वह तराशी जा रहीं हैं। उच्चावच मूर्तियों को देखकर ऐसा प्रतीत होता कि वह अपने पृष्ठतल से उठाई या उभारी जा रही हों। वास्तव में उद्भृति बनाते हुए पृष्ठतल को काटकर पीछे करा जाता है और मूर्तियों की सामग्री को स्थान में छोड़ दिया जाता है।

## इन्हें भी देखें

* मूर्तिकला

## सन्दर्भ
# सहस्रमान

**सहस्रमान** या **किलोमीटर** (फ़्रांसीसी: kilomètre; ब्रिटिश अंग्रेज़ी: kilometre; अमेरिकी अंग्रेज़ी: kilometer) दूरी की एक इकाई है। १ सहस्रमान = १००० मान (मीटर) पुराने समय में कोस का प्रयोग किया जाता था।

| **सहस्रमान / किलोमीटर**
फ़्रांसीसी: kilomètre
अंग्रेज़ी (ब्रिटेन): kilometre
（संयुक्त राज्य अमेरिका में केवल १९७७ के बाद से: kilometer） |
| --- |
| किलोमीटर में दर्शाए गए विश्व के विभिन्न नगरों तक की दूरी |
| प्रतीक | कि॰मी॰ (km) |
| पद्धति | अंतरराष्ट्रीय मात्रक प्रणाली (गुणक मात्रक) |
| मात्रा | लम्बाई |
| परिभाषा | १००० मीटर, १००० मान |

```
१० सहस्रिमान = १ शतिमान
१०० शतिमान  = १ मान
१००० मान   = १ सहस्रमान

```

## सन्दर्भ
# इंजीनियरी शिक्षा

इंजीनियरी के व्यावसायिक अभ्यास (professional practice ) एवं सिद्धान्तों के शिक्षण को **इंजीनियरी शिक्षा** (Engineering education) कहते हैं। इंजीनियरी शिक्षा के अन्तर्गत आरम्भिक शिक्षा ( स्नातक एवं परास्नातक) तथा कोई भी उन्नत शिक्षा एवं उसके अनन्तर विशिष्टीकरण (स्पेशलाइजेश) सम्मिलित है। मूलभूत व्यवसायिक इंजीनियर के रूप में अर्हता प्राप्त करने के लिये इस शिक्षा की अवधि (प्रशिक्षण को मिलाकर) मोटे तौर पर ५ वर्ष होती है। १५ से २० वर्ष के बाद कोई इंजीनियर किसी बड़ी परियोजना की जिम्मेदारी ले सकता है।

## भारत में इंजीनियरी की शिक्षा

भारत में ५ हजार से अधिक विश्वविद्यालय एवं इंजीनियरी महाविद्यालय इंजीनियरी पाठ्यक्रमों के शिक्षण की पेशकश करते हैं।

## सन्दर्भ

## इन्हें भी देखें

* इंजीनियरी महाविद्यालय
# सक्रिय शिक्षा

**सक्रिय अध्ययन**
सक्रिय सीखने शिक्षार्थियों पर सीखने की जिम्मेदारी पर केंद्रित शिक्षा का एक मॉडल है। यह उच्च शिक्षा (1991) के अध्ययन के लिए एसोसिएशन पर अपनी उपस्थिति द्वारा 1990 के दशक में लोकप्रिय था। इस रिपोर्ट में उन्होंने "सक्रिय " सीखने को बढ़ावा देने के लिए तरीके की एक किस्म पर चर्चा की। इसमें वे छात्रों को सिर्फ सुनने से ज्यादा करना चाहिए, के लिए इंगित करता है कि जो साहित्य का हवाला देते हैं : वे पढ़ने, लिखने, चर्चा, या समस्याओं को सुलझाने में लगे हुए किया जाना चाहिए। यह ज्ञान, कौशल और व्यवहार (केएसए ) के रूप में भेजा तीन सीखने डोमेन से संबंधित है , और सीखने व्यवहार के इस वर्गीकरण " सीखने की प्रक्रिया के लक्ष्यों " ( ब्लूम, 1956 ) के रूप में के बारे में सोचा जा सकता है। विशेष रूप से, छात्रों विश्लेषण, संश्लेषण , और मूल्यांकन के रूप में इस तरह के उच्च क्रम सोच कार्यों में संलग्न करना होगा [1] सक्रिय सीखने के दो पहलुओं के बारे में छात्रों को संलग्न -। बातें कर रही है और (1991) कर रहे हैं चीजों के बारे में सोच रही है।

## सक्रिय सीखने के अनुभव के उदाहरण

एक वर्ग खेल भी यह छात्रों के लिए एक बड़ी परीक्षा से पहले पाठ्यक्रम सामग्री की समीक्षा करने में मदद करता है , क्योंकि न केवल सीखने के लिए एक ऊर्जावान तरीका माना जाता है लेकिन यह उन्हें एक विषय के बारे में सीखने का आनंद करने में मदद करता है। इस तरह के खतरे के रूप में विभिन्न खेल! और पहेली पहेली हमेशा छात्रों के मन जा पाने के लिए लग रहे हैं। ( मैककिनी , कैथलीन। (2010)। एक्टिव लर्निंग। सामान्य, आईएल। केंद्र शिक्षण, शिक्षा और प्रौद्योगिकी के लिए।)

छात्रों को सक्रिय रूप से एक विषय अनुसंधान और वे यह वर्ग को सिखा सकते हैं कि इतनी जानकारी तैयार की वजह से शिक्षण करके सीखने को भी सक्रिय सीखने का एक उदाहरण है। यह छात्रों के लिए भी बेहतर है और कभी कभी छात्रों को जानने और उनके शिक्षकों से अपने साथियों के साथ बेहतर संवाद के लिए अपने स्वयं के विषय में जानने में मदद करता है।

एक छात्र बहस वे छात्रों को एक स्थान लेने और जानकारी जुटाने उनके विचार का समर्थन करने के लिए और दूसरों को यह समझाने का मौका दें , क्योंकि छात्रों को जानने के लिए एक सक्रिय तरीका है। इन बहसों केवल छात्र एक मजेदार गतिविधि में भाग लेने का मौका देने के लिए नहीं है, लेकिन यह भी उन्हें एक मौखिक प्रस्तुति देने के साथ कुछ अनुभव प्राप्त करने देता है। ( मैककिनी , कैथलीन। (2010)। एक्टिव लर्निंग। सामान्य, आईएल। केंद्र शिक्षण, शिक्षा और प्रौद्योगिकी के लिए।)

## सन्दर्भ

```
Renkl, A., Atkinson, R. K., Maier, U. H., & Staley, R. (2002). From example study to problem solving: Smooth transitions help learning. Journal of Experimental Education, 70 (4), 293–315.
```
# प्रारंभिक शिक्षा

छह वर्ष के पश्चात् ग्यारह या बारह वर्ष की शिक्षा को '**प्रारंभिक शिक्षा** (प्राइमरी एजूकेशन या एलीमेंटरी एजुकेशन) या बालशिक्षा (चाइल्ड एजुकेशन) कहते हैं। संसार के सभी प्रगतिशील देशों में प्रारंभिक शिक्षा अनिवार्य है। अत: कहीं छह वर्ष के पश्चात् और कहीं सात वर्ष से प्रारंभिक विद्यालयों में शिक्षा आरंभ की जाती है जो प्राय: पाँच वर्षों तक चलती है। तत्पश्चात् बच्चे माध्यमिक शिक्षा में प्रविष्ट होते हैं। इसके पहले के शिक्षा के स्तर को शिशुशिक्षा कहते हैं।

## इन्हें भी देखें

* शिशुशिक्षा
* बुनियादी शिक्षा
* उच्च शिक्षा
* शिक्षा दर्शन

## बाहरी कड़ियाँ

* Teachers TV Free Resources and Downloads for Primary School Teachers
* BBC schools website 4-11
# पुरापाषाण काल

**पुरापाषाण काल**भीनमालगाजीपुर (अंग्रेजी Palaeolithic) प्रौगएतिहासिक युग का वह समय है जब मानव ने पत्थर के औजार बनाना सबसे पहले आरम्भ किया। यह काल आधुनिक काल से २५-२० लाख साल पूर्व से लेकर १२,००० साल पूर्व तक माना जाता है। इस दौरान मानव इतिहास का ९९% विकास हुआ। इस काल के बाद मध्यपाषाण युग का प्रारंभ हुआ जब मानव ने खेती करना शुरु किया था।
पूरा पुरापाषाण काल मे ही आग की खोज हुई| इस काल के मानव की जीविका का मुख्य आधार शिकार था इस काल के अवशेष आंध्र प्रदेश के कुरनूल, कर्नाटक के हुँस्न्गी, ओडिशा के कुलिआना, राजस्थान के डीडवाना के निकट और मध्य प्रदेश के भीमबेटकाऔर छत्तीसगढ़ के रायगढ़ जिले के सिंघनपुर में भी मिलते हैं। इन अवशेषो की संख्या मध्यपाषाण काल के प्राप्त अवशेषो से बहुत कम है।
रॉबर्ट ब्रूस फूट पहले व्यक्ति है जिन्होंने सन् रॉबर्ट ब्रूस फूट पहले व्यक्ति है जिन्होंने सन् 1863 ई॰ में भारत में पूरापाषाण काल के औजारों की खोज की।

इस काल को जलवायु परिवर्तन तथा उस समय के पत्थर के हथियारो तथा औजारो के प्रकारों के आधार पर निम्न तीन भागों में विभाजित किया गया है:-

1. पूर्वपुरापाषाण काल (Lower Paleolithic Age): यह पूरापाषाण काल का लंबा समय है। इस समय मनुष्य पत्थरो से निर्मित औजार का प्रयोग करते थे। जैसे- हस्तकुठार, खण्डक, विदारणी। अधिकांश पुरापाषाण युग हिम युग से गुजरा है। पुरापाषाण स्थल भारतीय महाद्वीप के लगभग सभी क्षेत्रों में प्राप्त होता है। जिसमे असम की घाटी, सिंधु घाटी, बेलन घाटी और नर्मदा घाटी प्रमुख है।
2. मध्यपुरापाषाण काल (Middle Paleolithic Age): मध्यपुरापाषाणकाल मे शल्क उपकरणों का प्रयोग बढ़ गया। मुख्य औजार के रूप में पत्थर की पपड़ियों से बने विभिन्न प्रकार के फलक, वेधनी, छेदनी और खुरचनी मिलते हैं ।हमें वेधनियाँ और फलक जैसे हथियार भारी मात्रा में मिले है।
3. उत्तर पुरापाषाण काल (Upper Paleolithic Age): उच्चपुरापाषाण काल में आद्रता कम हो गयी थी तथा हिमयुग का अंतिम अवस्था थी । इस समय आधुनिक मानव होमोसेपियंस का उदय हुआ। इस काल के औजार अधिक तेज व चमकीले थे। ये औजार हमें आंध्र, कर्नाटक, महाराष्ट्र, मध्यप्रदेश, दक्षिणी उत्तरप्रदेश और बिहार के पठार में मिले हैं। ताम्र पाषाण काल में चिलकोलिथ का खोज हुआ था।

## इन्हें भी देखें

* शिकारी-फ़रमर

## सन्दर्भ
# विशालविविध देश

१७ देश जिन्हें कंज़र्वेशन इण्टरनेशनल ने विशाल विविध देश माना है।
**विशालविविध देश** कुछ देशों का समूह है जहाँ पृथ्वी पर पाए जाने वाली अधिकतर प्रजातियाँ उपस्थित है और इसीलिए इन्हें सर्वाधिक जैव विविधता वाला देश माना जाता है। १९९८ में कंज़र्वेशन इण्टरनेशनल ने १७ देशों को विशालविविध माना है जिनमे से अधिकतर उष्णकटिबन्धीय देश हैं।

सन २००२ में मेक्सिको ने एक अलग संस्था बनाई जिसका ध्यान ऐसे जैवविविध देशों पर केन्द्रित था जिनके पास पारम्परिक ज्ञान भी है। इस संस्था के सदस्य, कंज़र्वेशन इण्टरनेशनल के सारे सदस्य देश नहीं हैं।

वर्णमाला के क्रम में, १७ विशाल विविध देश हैं:

* ऑस्ट्रेलिया
* ब्राज़ील
* चीन
* कोलम्बिया
* कांगो लोकतान्त्रिक गणराज्य
* इक्वाडोर
* भारत
* इण्डोनेशिया
* मैडागास्कर
* मलेशिया
* मेक्सिको
* पापुआ न्यू गिनी
* पेरू
* फ़िलिपीन्स
* दक्षिण अफ़्रीका
* अमेरिका
* वेनेज़ुएला

## कैनकन पहल और समान विचारधारा वाले विशालविविध देश की घोषणा

१८ फरवरी २००२ को ब्राजील, चीन, कोलंबिया, कोस्टा रिका, भारत, इंडोनेशिया, केन्या, मेक्सिको, पेरू, फिलीपींस, दक्षिण अफ्रीका और वेनेजुएला, के प्रतिनिधि कैनकन में इकट्ठे हुए। इन देशों ने **समान विचारधारा वाले विशालविविध देश** का एक समूह गठित करने की घोषणा की जिस्से उनके हितों, संरक्षण और जैव विविधता के निरंतर उपयोग से संबंधित प्राथमिकताओं को बढ़ावा दिया जा सके। यहाँ उन देशों भी बुलाने का फैसला हुआ जो जैव विविधता सम्मेलन, जैव सुरक्षा पर कार्टाजेना प्रोटोकॉल और क्योटो प्रोटोकॉल का हिस्सा नहीं बन सके।

इस सम्मेलन में यह निर्णय हुआ की:

* समय-समय यह राष्ट्र मिलकर विविध विसषयों और समस्याओं पर चर्चा करेंगे और सहयोग के माध्यम से हल निकालेंगे।
* अगले सम्मेलन के लिए मेजबान देशों का फैसला अंतिम दिन पर किया जाएगा।

निम्नानुसार **समान विचारधारा वाले विशालविविध देश** संगठन के वर्तमान सदस्य देशों सूची हैं:

|  |  |  |
| --- | --- | --- |
| * बोलीविया
* ब्राज़ील
* कनाडा
* चीन
* कोलम्बिया
* कोस्टा रिका
 | * कांगो लोकतान्त्रिक गणराज्य
* इक्वाडोर
* भारत
* इंडोनेशिया
* केन्या
* मैडागास्कर
 | * मलेशिया
* मेक्सिको
* पेरू
* फ़िलीपीन्स
* दक्षिण अफ़्रीका
* वेनेज़ुएला
 |

## सन्दर्भ